Прометей

Прометей - борынгы грек мифологиясендә кешеләрне аллаларның золымыннан коткаручы титан. Яшь алла Зевс бөтен кешелек затын юк итергә карар кылган. Ләкин Прометей кешеләрне кызганып, аларга ут бүләк итеп ярдәм итәргә тели. Утны Прометей, аллалардан урлап, камыш көпшәсенә яшереп алып чыга. Шул очкыннан кешеләр үзләренең учакларын кабызып җибәрәләр. Шул гына түгел Прометей кешеләрне йортлар төзергә һәм төрле һөнәрләргә өйрәтә.  Аллаларның моның өчен Прометейга ачулары килә, һәм ул котычкыч газапларга дучар ителә.  Зевс ут һәм тимерче алласы Гефестка Прометейны кыяга чылбырларга боера. Зевс җибәргән бөркет һәркөнне кыяга очып килеп Прометейның бавырын чукый.

Төркем:Борынгы юнан мифологиясе